1. ปัจจัยความเสี่ยง

ปัจจัยความเสี่ยงที่อาจส่งผลกระทบต่อการดำเนินงานของบริษัท ได้แก่

1.  ปัจจัยความเสี่ยงภายนอก

  การแข่งขันที่รุนแรงมากขึ้นในธุรกิจ

  เนื่องจากปัจจุบันมีบริษัทที่ให้บริการในธุรกิจด้านนี้จัดตั้งขึ้นเป็นจำนวนมาก
  ทำให้บริษัทต้องมีการปรับกลยุทธ์และ
  การดำเนินงานเพื่อเพิ่มความสามารถในการแข่งขันของบริษัท
  โดยนอกจากบริษํทจะปรับขอบเขตการบริการให้ครอบคลุมครบวงจรแล้ว
  บริษัทยังได้สร้างความแตกต่าง
  หรือจุดเด่นของบริษัทในเรื่องการเป็นผู้นำในธุรกิจการเป็นแหล่งการสื่อสารองค์ความรู้
  (Knowledge Communication) ซึ่งถือเป็นจุดแข็งใหม่ของบริษัท ที่ทำให้บริษัทฯ
  สามารถรักษาฐานลูกค้า และขยายการให้บริการได้เพิ่มขึ้น

  ภาวะเศรษฐกิจถดถอย

  จากผลการคาดการณ์ทางเศรษฐกิจชี้ให้เห็นว่า วิกฤตการณ์ทางเศรษฐกิจที่เกิดขึ้น ในปี 2551
  อาจส่งผลกระทบ
  อย่างต่อเนื่องกับธุรกิจในวงกว้าง ซึ่งทางบริษัทฯ
  ได้มีการติดตามประเมินสถานการณ์อย่างสม่ำเสมอ
  เพื่อเตรียมความพร้อมในการปรับยุทธศาสตร์ของบริษัทฯ
  โดยผลกระทบที่ชัดเจนจากวิกฤตการณ์ทางเศรษฐกิจครั้งนี้ คือ การชะลอตัวของ
  การลงทุน ในกลุ่มธุรกิจที่เป็นคู่ค้าสำคัญของบริษัท

  ดังนั้น เพื่อรองรับเหตุการณ์ดังกล่าว บริษัทฯ
  จึงได้มีการปรับกระบวนการทำงานให้เอื้อต่อลูกค้ามากที่สุด โดยการเข้าสู่กระบวนการจัดสร้าง
  (Generate) และดำเนินงาน (Organize) กิจกรรมตั้งแต่ต้นน้ำ ครอบคลุมไปจนถึงปลายน้ำ
  เพื่อสร้างความต่อเนื่องของธุรกิจ รวมถึงการร่วมวางแผนทางธุรกิจ เป็นที่ปรึกษา (Strategic
  Partner) เพื่อให้ได้แผนงานที่เหมาะสมกับธุรกิจ
  และสอดคล้องกับความต้องการของลูกค้ามากที่สุด ทั้งนี้
  เพื่อให้การจัดสรรงบการใช้จ่ายเป็นไปอย่างคุ้มค่าที่สุด

  ภาวะความผันผวนของลูกค้า

  สืบเนื่องจากปัจจัยแวดล้อมต่างๆ อาจส่งผลกระทบต่อการตัดสินใจในการดำเนินธุรกิจ
  หรือการวางแผนทางการตลาดของลูกค้า ดังนั้น บริษัทฯ
  จึงไม่อาจจะพึ่งพาหรือขึ้นอยู่กับการให้บริการลูกค้าเฉพาะกลุ่มใดกลุ่มหนึ่งได้

  เพื่อรองรับความผันผวนของลูกค้าที่จะเกิดขึ้น
  บริษัทจึงได้มียุทธศาสตร์ขยายฐานลูกค้าไปยังภาคธุรกิจที่หลากหลาย
  ทั้งตลาดในประเทศและต่างประเทศมากขึ้น เพื่อให้บริษัทฯ
  มีความยืดหยุ่นและความคล่องตัวในการดำเนินธุรกิจ

  ภาวะทางการเมือง

  เสถียรภาพและความไม่สงบทางการเมือง
  ถือเป็นอีกปัจจัยสำคัญที่มีผลกระทบต่อการประกอบธุรกิจประเภทนี้
  เนื่องจากความสำเร็จอย่างหนึ่งของการดำเนินธุรกิจนี้ คือ จำนวนกลุ่มเป้าหมายที่มาร่วมงาน
  ซึ่งสำหรับบริษัทฯ นั้น นอกจากมีกลุ่มเป้าหมายที่เป็นชาวไทย
  ยังมีกลุ่มเป้าหมายที่เป็นชาวต่างประเทศด้วย ดังนั้น
  ภาพลักษณ์ของประเทศไทยที่สื่อออกไปในทางลบ ย่อมส่งผลต่อการตัดสินใจเดินทางมาร่วมงาน
  ซึ่งเชื่อมโยงกับความสำเร็จของงานด้วย นอกจากนี้
  กลุ่มธุรกิจลูกค้าของบริษัทไม่ได้จำกัดอยู่เฉพาะในประเทศไทยเท่านั้น แต่บริษัทฯ
  ยังมีฐานลูกค้าในต่างประเทศด้วย ซึ่งเช่นกันว่าภาพพจน์ในทางลบ
  ย่อมมีผลต่อการตัดสินใจเลือกใช้บริการกับบริษัทฯ อย่างไรก็ตาม

  เพื่อบรรเทาผลกระทบดังกล่าว บริษัทฯ ได้ร่วมกับ
  สำนักงานส่งเสริมการจัดประชุมและนิทรรศการ (องค์การมหาชน) หรือ TCEB
  ในการสื่อสารทำความเข้าใจเกี่ยวกับภาพลักษณ์ของประเทศไทย

2.  ปัจจัยความเสี่ยงภายใน

  ความเสี่ยงด้านบุคลากร

  เนื่องจากการขับเคลื่อนธุรกิจของบริษัทฯ ต้องอาศัยบุคลากรที่มีความรู้ ความสามารถ
  และมีความคิดสร้างสรรค์ เป็นกลไกสำคัญ บริษัทฯ จึงให้ความสำคัญกับการคัดสรร
  และสรรหาบุคลากรที่มีความสามารถ และมีศักยภาพเข้าร่วมงานกับบริษัทฯ
  รวมถึงดำเนินการส่งเสริมความผูกพันในองค์กร (Employee Engagement) อย่างต่อเนื่อง
  ทั้งการสร้างบรรยากาศที่ดีใน
  การทำงาน การส่งเสริมพัฒนาความรู้ ความชำนาญ
  ตลอดจนจัดสรรผลตอบแทนและสวัสดิการที่เหมาะสมและเป็นธรรม ทั้งนี้ บริษัทฯ
  เชื่อว่านโยบายเหล่านี้จะสามารถควบคุมความเสี่ยงในการสูญเสียบุคลากรที่มีคุณค่าต่อบริษัทฯ ได้

  ความเสี่ยงด้านการเปลี่ยนแปลงของเทคโนโลยี

  เทคโนโลยีถือเป็นองค์ประกอบที่สำคัญ ในการให้บริการในธุรกิจของบริษัทฯ ตั้งแต่การออกแบบ
  จนถึงการจัดสร้าง ดังนั้น หากบริษัทฯ ไม่มีความพร้อมด้านเทคโนโลยี
  และไม่สามารถพัฒนาบุคลากรให้ก้าวทันกับความก้าวหน้าของเทคโนโลยี บริษัทฯ
  อาจสูญเสียความเชื่อมั่นจากลูกค้าได้

  บริษัทฯ จึงตระหนักถึงความสำคัญในการลงทุนในเทคโนโลยี สำหรับอุปกรณ์ที่บริษัทฯ
  จำเป็นต้องใช้ให้ทันสมัยตลอดเวลา อาทิ โปรแกรมคอมพิวเตอร์ด้านการออกแบบ คอมพิวเตอร์
  เครื่องพิมพ์ เป็นต้น อย่างไรก็ตาม
  การลงทุนดังกล่าวมีความเสี่ยงเนื่องจากการเปลี่ยนแปลงของเทคโนโลยีที่รวดเร็ว ดังนั้น
  เพื่อลดความเสี่ยงที่จะเกิดขึ้น บริษัทฯ จะเลือกลงทุนในเฉพาะอุปกรณ์พื้นฐานที่จำเป็นเท่านั้น
  สำหรับในด้านเทคโนโลยีที่ใช้ในการบริการ ซึ่งต้องเป็นเทคโนโลยีที่ทันสมัย บริษัทฯ
  จะเลือกใช้บริการจากบริษัทที่ให้บริการเฉพาะด้านต่างๆ (Outsourcing)
  จากทั้งในและนอกประเทศ